65. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2023/28 Ιαν. 1992/18 Φεβρ. 1992 (ΦΕΚ Α΄ 24) (Άρθρ. 1 του Νόμ. 1266/82) Μεταφορά συντάξεων σε δικαιούχους που έχουν εγκατασταθεί στο εξωτερικό. Αφού έλαβε υπόψη: α.Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β.το άρθρ. ΙΙ του Α.Ν. 1655/51. γ.την παρ. 4 του άρθρ. 4 του Κανονισμού του Ευρωπαϊκού Συμβουλίου 1408/71. δ.την απόφ. ΝΕ 1301/3/20.11.63, όπως ισχύει, καθώς και τις Εγκυκλίους Διοίκησης 93/23.12.70 και 40/4.9.86 σχετικά με τη μεταφορά στο εξωτερικό συντάξεων Ελλήνων υπηκόων και, ε.τη σκοπιμότητα απελευθέρωσης των τρεχουσών συναλλαγών με το εξωτερικό, αποφάσισε τα ακόλουθα: Επιτρέπεται η χορήγηση συναλλάγματος από τις εξουσιοδοτημένες τράπεζες για τη μεταφορά στο εξωτερικό συντάξεων που χορηγούνται σε δικαιούχους που έχουν εγκατασταθεί στο εξωτερικό, σύμφωνα με τα κατωτέρω οριζόμενα: 1.Για τη μεταφορά των συντάξεων στο εξωτερικό απαιτείται υποβολή στον ασφαλιστικό φορέα πιστοποιητικού δημόσιας ή άλλης αρχής ή εναλλακτικά άλλων σχετικών στοιχείων από τα οποία να προκύπτει η εγκατάσταση του συνταξιούχου στο εξωτερικό. Τα πιστοποιητικά ή τα στοιχεία αυτά να υποβάλλονται ανά 2 έτη. 2.Η χορήγηση του συναλλάγματος επιτρέπεται από το μήνα κατά τον οποίο θα υποβληθεί η αίτηση και πραγματοποιείται με βάση τα προσκομιζόμενα παραστατικά καταβολής τω συντάξεων. Το χορηγούμενο ποσό συναλλάγματος προσδιορίζεται με βάση τη βεβαίωση του ασφαλιστικού φορέα προς τις τράπεζες, στην οποία αναγράφονται το ονοματεπώνυμο του συνταξιούχου, το ποσό της σύνταξης (κύριας και επικουρικής), η χώρα, η διεύθυνση και η ημερομηνία εγκατάστασης στο εξωτερικό. Σελ. 56,08(β) Τεύχος 1124 – Σελ. 32 Ο χρόνος ισχύος της εν λόγω βεβαίωσης δεν θα υπερβαίνει τα δύο έτη από την ημερομηνία έκδοσης του πιστοποιητικού εγκατάστασης ή των λοιπών στοιχείων από τα οποία προκύπτει η εγκατάσταση. 3.Ανατίθεται στη Διεύθυνση Ελέγχου για την Εφαρμογή των Συναλλαγματικών Κανόνων της Τράπεζας της Ελλάδος η διενέργεια κατασταλτικών ελέγχων για τη διαπίστωση της τήρησης των διατάξεων της παρούσας Πράξης. 